Den Vest-Sjællandske Avis, 1827-09-04
Den 18de August var Overfladen af Themsen ved London bedækket med en stor Mængde af en olicagtig Substants, som var kommen fra de chemiske og især fra Gasleboratorierne. Alle Aal og andre Fiske dreve døde omkring paa Floden saavidt Øiet kunde naae. J et af de Biergværker ved Ural, som tilhører Geheimeraad Demidov, har man ved at grave efter Leer opdaget en overordentlig Sieldenhed, nemlig et Stykke gedigent Platina, som veiede 10 Pund 54 Solotnick, Stykket er rundagtigt, kornet paa Overfladen, og hist og her afslebet, som med en metallisk Glands. – J Be renter=Kredsen ved Danzig have Græshopperne indfundet sig i en ubeskrivelig Mængde; de have fortæret Græsset paa Marken og i Skovene og have ogsaa gjort stor Skade paa Kornmarkerne. De Marker hvor de have grasseret bleve ganske sorte, og det Korn og Græs, som de havde anfaldet tørredes ganske hen. Man har brugt gamle og svagelige Folk for at opsamle disse skaderige Jnsecter og derved vel udryddet utallige af dem; men uden at man har kunnet bemærke at de have kiendeligen aftaget, ogsaa udbrede Sværme af Græshopper sig stedse videre i Kongeriget Polen, man seer endog enkelte af disse Dyr paa Gaderne i Varschau. – Man læser i de udenlandske Blade Betragtninger om dette Aars Høst og om de Kornpriser, som kunne forventes. Disse Betragtninger ere skrevne i Kongeriget Preussen og ere byggede paa de Jagttagelser, som ere der anstillede. Der mener man, at Udfaldet af Høsten bliver i Aar neppe saagod som den var i Fior, fordi Oversvømmelser og Hagelveier har udbredet sig meget vidt i det midlere Europa og anrettet store Ødelæggelser, og fordi Kornet, som voxede meget stærkt til i Foraaret ved det fugtige Veir siden tabte sin Kraft ved den paafølgende Tørke og giver kun lidet i Skieppen. Mange Stæder blev Sæden angreben af en Rust, som næsten ødelagde hele Sommersæden og fordærvede for en stor Deel Vintersæden. Denne Ulykke traf fornemmelig en stor Deel af Schlesien lige indtil Polen; man seer der store Strækninger, hvor det neppe kan lønne sig at mede Sæden. Denne Rust bestaaer i en giftig Svamp, som sætter sig paa Bladet og paa Stengelen. Hveden er lykkedes bedst, men lider overordentlig ved Brand, Kartoflerne trues med Misvært og Landmændene have saaledes udsolgt deres gamle Forraad af Sæd, at de næsten ikke have mere i Behold. Kornpriserne ere derfor i Breslau stegne i de tre sidste Uger 15 PC. høiere. Man ønsker derfor at det maae blive forbudt at udføre Kornvarer i Aar af de Preussiske Stater. - Hamborgs Handel tager overordentlig til, hvorved Staden bliver bestandig meere befolket. Lysten til at opføre nye Bygninger forøges og Byggepladsene stige i Værdie; en Hauge ved Jungsernstieg, som for 30 Aar siden, blev betalt med 21,000 Mk. Banco, er nyelig bleven solgt for 210,000 Mk. Banco for at opføre nye Huse paa dens Grund. Den nye Messe i Frank fort an der Oder er faldet meget godt ud især er det indenlandske Klæde, blevet solgt i stor Mængde til Udlandet. – Man begynder nu at erkiende den Sandhed i England, som allerede for en lang Tid siden er bleven omstændelig udviklet i dette Blad, at ved Biergværksdriften i Amerika, siden denne Jordensdeel er bleven uafhængig, vil en uhyre Masse af Sølv strømme til det nordlige Europa, som vil have til Følge at Pengene ville falde i deres Værdie og at Eiendommene ville stige i Forhold dertil. Dette vil have den gode Virkning for de Europæiske Stater, at de bedre kunne betale deres Statsgield, saa at en bedre Fremtid kan sees imode. Der skal ogsaa for nærværende Tid være en umaadelig Qvantitet af klingende Mønt i Circulation i England. – Orlogskibet Varspitehar nyelig bragt 53 Guldstænger fra Rio Janeiro til England, og mange andre ere paa Veien fra Biergværkerne til hiin Stad og kunne med det første forventes. Dette Skib er det første Orlogsskib som har omseilet Jorden; det forlod Sidney i Nyesydvallis den 6te Januar og seilede derpaa igiennem det smalle Stræde som adskiller de to Øer fra hinanden, hvoraf Nyeseeland bestaaer og optog denne Kanal nøiere. Et Skib med 60 Haandværksfolk og Landmænd, ere afgaaede fra Hull til Vandiemensland for at anlægge en Colonie der paa nogle Jorder, som et Engelsk Compagnie har tilkiøbt sig. J Ve stern Port i Nyeholland, bliver ligeledes anlagt en nye Colonie. - Udvandringerne til Canada ere i Aar ganske overordentlige. Den Engelske Regiering har isinde at lade transportere saamange Jrlændere dertil som mueligt. Henimod 15,000 ere allerede ankomne dertil i Aar. – Den Russiske Capitain Baron Vrangel er ankommen til Portsmouth med Corvetten Krotky, hvormed han har gjort en Reise omkring Jorden der har varet i to Aar. Han har undersøgt Nordvestkysten af Asien fra Floden Kolyma til Beringsstrædet. Paa Marqvesas Øerne ere een af hans Officere og nogle Matroser blevne dræbte af de Vilde. – En Grønlandsfarer har i Mai Maaned mødt Capitain Parry vesten for Spitsbergen beladt med Rendsdyr og styrende mod Norden.